b"\n_START_ARTICLE_\nKari\xc3\xa9s\n_START_PARAGRAPH_\nKari\xc3\xa9s \xc3\xa9s un assentament del Mont Athos, a Maced\xc3\xb2nia. \xc3\x89s la seu de l'administraci\xc3\xb3 eclesi\xc3\xa0stica i secular de l'estat mon\xc3\xa0stic. El cens grec de 2001 assenyalava una poblaci\xc3\xb3 de 233 habitants, sent aix\xc3\xad la ciutat m\xc3\xa9s poblada de l'Athos. La major esgl\xc3\xa9sia de Kari\xc3\xa9s \xc3\xa9s el Protaton, \xc3\xa9s a dir, l'esgl\xc3\xa9sia del Protos o cap de la comunitat mon\xc3\xa0stica._NEWLINE_L'any 1283, els croats sota el mandat de l'emperador bizant\xc3\xad Miquel VIII van atacar el Mont Athos. Van torturar i van penjar al Protos i van matar a molts monjos. Aquests monjos s\xc3\xb3n considerats m\xc3\xa0rtirs per l'Esgl\xc3\xa9sia ortodoxa i la seva festivitat \xc3\xa9s el 5 de desembre per a les esgl\xc3\xa9sies que segueixen el tradicional calendari juli\xc3\xa0 (el 18 de desembre en el calendari gregori\xc3\xa0)."